
DISSERTATIO  MEDICA 

INAUGURALIS,  MED.CH1R.SOC. 


PSEUDO  SYPHILIDE 


AUCTORE  ALEX.  JACK. 


Nullo  tempore,  ad  morbos  venereos  vel  illos 
affectus  omnibus  temporibus  his  quodammodo 
similes,  quam  nunc,  praecipue  in  his  insulis, 
plus  attentionis  adhibitum  fuerit ;  et  ab  inves¬ 
tigationibus  nunc  pergentibus,  multum  com¬ 
modi  generalis,  in  ratione  medendi  istos  mor¬ 
bos,  oriturum  esse,  sperandum  est. 

Malum  de  quo  jam  disserturus  sum,  Luem 
Veneream,  quod  ad  symptomata  ejus,  adeo 
refert,  ut  historiae  vel  rationi  medendi  ejus 

ut  morbi  separati,  nulla  attentio  diu  tributa 
fuit. 

Denique  tamen,  medici,  diagnosin  inter  af¬ 
fectum  de  quo  loqui  consilium  est,  nimirum, 
Pseudo  Syphilidem,  vel,  ut  alii  volunt,  Cache¬ 
xiam  Syphiloideam,  Luemque  Veneream,  insti¬ 
tuere  inceperunt.  A  tempore  tamen,  quo  auc¬ 
tores  medici  de  hac  re  disserere  coeperunt;  illi, 
quibus  occasiones  fuerunt  frequentissimae,  haec 
vitia  observandi  et  curandi,  eam  sedulo  ani¬ 
madverterunt. 

Pseudo  Syphilidem  ob  effectus  diversissimos 
ab  hydrargyro  in  hoc  morbo,  ac  in  Lue  Vene¬ 
rea,  plerumque  exhibitos,  nullam  attentionem 
tamdiu  occupasse,  potius  est  mirandum.  In 
morbo  posteriore,  hydrargyrus  diu,  et  tantum 
factum  est  aliter  nuperrime,  pro  solo  antidoto 
certissimo  habitus  erat.  Sed  in  Pseudo  Syphi¬ 
lide,  hoc  medicamentum  effectus  perniciosissi¬ 
mos,  morbo  sub  omnibus  ejus  formis  aggravato, 
in  systemate  plerumque  inducit. 

Nolo  tamen  affirmare,  hydrargyrum  nunquam 
prodesse ;  e  contra,  hunc  in  certa  copia  cum 
fructu  esse  usurpandum,  et  praecipue  in  illo 
modo,  quo  systema  afficiat,  adeo  ut  secre- 

tionem  bilis,  quae  in  hoc  morbo,  multum  tur¬ 
bari  cognita  est,  in  melius  mutet  experientia 
docet. 

Sed  hydrargyrus,  copiosissime  ut  olim,  et 
etiam  adhuc,  exhibitus  est  ab  multis  medicis, 
vehementiam  morbi,  procul  dubio,  auget;  in¬ 
juria  haud  compensanda  constitutioni  allata. 
Plurima  palata  nasosque  corrupta,  quae  quoti¬ 
die,  vel  potius  olim  vidimus ;  nam  istas  mutila- 
tiones  credo  nunc  esse  rariores,  ob  meliorem 
medendi  rationem,  in  vitiis  venereis  nunc  ex¬ 
ercitam  ;  huic  causae  referenda  esse  nil  dubi¬ 
to  ;  et  sperandum  est  rem  medicam  jam  eo  us¬ 
que  profectam  esse,  ut  talia  in  conspectum 
postea  rariora  ventura  sint. 

Quaeratur,  num  Pseudo  Syphilis  morbus  est 
sui  generis,  vel  tantum  forma  diversa  Luis  Ve¬ 
nereae.  Hoc  difficile  est  statutu ;  sed  num  sit 
haec  vel  altera,  signa  peculiaria  occurrunt,  quae 
discrimina  certa,  in  his  malis  denotant;  non 
revera,  semper  bene  notata,  illis  praesertim 
quibus  haec  mala  non  probe  perspecta  sunt; 
nihilominus  tamen,  attentionem  ad  signa  mor¬ 
bosa,  historiamque  morbi  priorem  tribuentibus, 
satis  manifesta  apparent. 

Animadvertere  indicia  peculiaria  istorum 
morborum  eo  magis  oportet,  quia,  ut  jam  dic¬ 
tum  est,  hydrargyrus  copiose  usurpatus,  omnia 
alterius  morbi  symptomata  auget ;  dum  in  Lue 
Venerea,  sub  variis  formis  apparente,  illum 
cum  effectibus  diversis,  diu  sumptum  fuisse 
constat. 

Non  meum  est  hos  affectus  medendi  poste¬ 
riores  rationem  quaerere  veram,  neque  an  me¬ 
tallo  tamdiu  ad  virus  ex  systemate  prorsus  tol¬ 
lendum  adhibito,  uti  omnino  oportet. 

Symptomata  primaria,  quiete  et  regimine 
antiphlogistico  solis,  sanari  posse,  satis  mani¬ 
festum  est.  Secundaria  quoque,  sine  hydrar- 
gyro  usurpato  esse  depellenda,  pericula  innu¬ 
mera  a  chirurgis  militaribus  facta,  modusque 
medendi  in  exercitu,  per  tres  annos  posteri¬ 
ores  adhibitus,  nullum  dubitandi  locum  prae¬ 
bent.  At  tempus  longius,  ad  statuendum  an- 
non  morbus,  rebus  ita  se  habentibus,  penitus 
fuerit  sanatus,  nunquam  rediturus,  necessarium 
erit. 

Quomodocunque  tractandi  ratio,  jam  me¬ 
morata,  cedat,  totflgeneri  humano  summi  erit 
momenti ;  nam  si  pro  certo  repertum  fuerit 

Luem  Veneream  e  corpore  sine  hyclrargyro 
usurpato  penitus  esse  expellendam ;  a  multo 
molestiae  cavebitur,  pariter  ac  vitae  servabun¬ 
tur,  praesertim  illis  constitutionibus  quibus  hy- 
drargyrus  minime  convenit ;  inter  quas,  scro- 
fulosi,  phthisi  pulmonali,  atque  maniae  pro¬ 
clives  sunt  recensendi.  .ZEgri  ob  usum  nimi¬ 
um  hydrargyri,  mania  correpti,  raro  ad  mentem 
restitui  noscuntur. 

Sed  si  utilitas  ejus  non  adeo  generalis  est ; 
experimenta  prius,  et  nunc  facta,  hydrargyrum 
non  tantum  tuto,  sed  optimis  cum  effectibus, 
saltem  pro  tempore,  posse  omitti ;  donec  vale¬ 
tudo,  per  modos  consilio  illi  optime  conveni¬ 
entes,  fuerit  restituta ;  quo  facto,  multae  evita¬ 
buntur  mutilationes. 

Nobis  est  magno  dolori  modum  tractandi 
illos  morbos  in  quibus  hydrargyrus  tam  copiose 
exhibitus  fuit,  respicere.  Alio  ejus  cursu  alii 
succedente,  singulisque  morbum,  quem  consi¬ 
lium  est  sanare,  augentibus ;  adeo  ut  tandem 
deterius  quam  morbus  fiebat  remedium. 

Num  aliquis  hos  inter  affectus  intercedat 
nexus,  difficile  sit  dictu  *,  notandum  tamen  est, 

Pseudo  Syphilidem  rarissime  observari,  nisi  in 
illis  qui  Lue  Venerea  aliquo  tempore  priore 
fuerint  correpti.  Haec  tamen  lex  non  est  per¬ 
petua,  ut  grave  et  bene  notatum  morbi  exem¬ 
plum  Classis  Regiae  praefectum  afficientis  mihi 
oblatum  fuit.  Generosus  ille  tamen,  nec  Lue 
Venerea  laboraverat,  neque  hydrargyrum  un¬ 
quam  sumpserat. 

Mihi  notum  est,  ab  illis  quibus  summa  est 
auctoritas,  dictum  esse,  Pseudo  Syphilidis  mul¬ 
ta  symptomata,  signis  secundariis  Luis  similia, 
tantum  post  hydrargyrum  sumptum  accedere. 
Hoc  generatim  sit  verum  ;  et  opinio  ex  morbo 
pro  altero  saepe  habito,  et  metallo  non  recte 
admoto,  oriri  potest.  Hinc,  hydrargyrum  ex¬ 
hibitum  per  morbum,  rem  tantum  casu  acci¬ 
dentem,  non  causam  esse  illius,  patet ;  et  ex¬ 
emplum  supra  traditum  hoc  adhuc  magis  con¬ 
firmat. 

Signum  est  valde  egregium,  quod  morbum 
de  quo  agitur,  comitatur ;  nimirum,  conditio 
viscerum  chylo-poeticorum  vitiata,  a  statu  ven¬ 
triculi,  et  aspectu  morboso  egestorum,  indi¬ 
cata.  Livor  quoque  est  egregius  vultus,  quasi 

aspectus  chloroticus ;  qui  modum  hos  morbos 
tractandi  rite  intelligentibus,  probe  perspicitur. 
Hoc  symptoma  ultimum,  a  statu  organorum 
vitiato,  qui  antea  memoratus  est,  magna  ex 
parte  procul  dubio  pendet. 


HISTORIA  SYMPTOMATUM  ET 

CAUSiE. 


In  pluribus  exemplis  circa  tempus  quo  symp¬ 
tomata  localia  primum  accedunt,  irritabilitas 
nervosa  generalis,  cum  viribus  multum  pro¬ 
stratis,  adoritur.  Appetitus  fit  irregularis,  et 
plerumque  deficit.  Color  proprius  vultui  de- 
est,  quippe  qui  pallidior  fit  solito.  Ulcuscula 
quae,  Anglice,  Chancres  appelluntur,  in  glande 
penis  vel  praeputio,  signa  prima  localia  ple¬ 
rumque  constituunt. 

Raro  sunt  adeo  distincta  ac  ulcuscula  solita, 
sed  saepe  magis  irregularia,  quod  ad  basin  dif¬ 
fusiora,  et  nigriora  observantur.  Plurima  eo¬ 
rum  hepar,  sanguinemve  coagulatum,  quod  ad 

colorem  simulantia,  vidi.  Multum  humoris 
raro  effundunt,  nec  margines  valde  sunt  den¬ 
sati  vel  indurati  quatenus  mihi  facultas  fuit 
observandi,  hisce  saltem  ulcusculis  plerumque 
multum  irritabilitatis  inest. 

Bubones  invadentes  quod  ad  indolem  suam 
sunt  valde  inertes,  et  suppurantes  pus  serosum 
male  sanum  saepius  profundunt. 

Ulcera  in  gutture  quum  aliquamdiu  perstite¬ 
rint,  huic  morbo  saepissime  adsunt.  Sed  ne¬ 
que  sunt  adeo  profunda,  nec  tam  bene  notata, 
ac  quae  in  Lue  observantur.  Nec  ille  aspec¬ 
tus  albidus  lardaceusque,  cum  margine  bene 
definito,  adeo  est  manifestus.  Magis  sunt  do¬ 
lentia,  et  irritabilia,  atque  mutationibus  quae 
eveniunt  in  conditione  organorum  concoctioni 
inservientium,  et  canalis  intestinorum,  facile 
afficiuntur. 

Ut  in  Lue,  sic  in  hoc  morbo,  maculae  in 
superficie  corporis,  apparent ;  hae  autem  inter 
se  minus  quam  quaedam  symptomatum  alio¬ 
rum  localium,  differunt ;  atque  attentio  ad 
morbi  historiam  adhibita,  medicum  de  affectus 
natura,  certiorem  reddet,  ejusque  consilia  ad¬ 
juvabit  futura. 

Dolores  nocturni,  periostitis  et  nodi  quoque 
invadunt.  Diversas  formas  vel  symptomata, 
in  hoc  seque  ac  altero  morbo,  sibi  succedere 
constat.  In  signis  prioribus,  quoad  aspectus 
locales,  evidentiora  quam  in  morbi  stadiis  pos¬ 
terioribus  existunt  discrimina.  Quod  ad  suos 
tamen  effectus,  prsesertim  in  ulcerationis  pro¬ 
gressu,  multum  differunt.  Hunc  in  Pseudo 
Syphilide  plus  irritationis,  sed  minime  eadem 
erosio  et  jactura  substantiae  ac  in  Lue  Vene¬ 
rea,  comitantur.  Hi  quoque  morbi  multum  ex 
systemate  pendent,  et  vice  versa. 

De  statu  vitiato  organorum  digestioni  inser¬ 
vientium,  ob  modum  imperfectum,  vel  irregu¬ 
larem  quo  muneribus  sibi  propriis  funguntur, 
jamjam  sumus  locuti.  Ab  ipso  morbi  initio 
vitiatam  hepatis  actionem  existere  reperietur. 

Fluido  hoc  ab  organo  secreto,  faecum  tribu¬ 
endus  est  color.  Peculiaria  diaetae  genera  j 
quaedam  species  purgantium ;  aliaque  medica- 
menta  in  ventriculum  sumpta,  dum  operantur, 
faecum  mutent  colorem.  Sed  horum  operatio 
brevis  est ;  et  bilem  materiam  solitissimam  esse 
colorantem,  fidem  non  tollit. 

Per  totum  hujusce  mali  decursum,  si  faeces 
inspicimus,  colore  profundo  cacao  referente, 
vel  cinereo,  simili  caemento  in  aedificando  ad¬ 
hibito,  atque,  eadem  fere  spissitudine  reperi- 
entur.  Alvus  nunquam  regularis  est,  quippe 
quae,  vel  valde  astricta,  vel  laxa  sit ;  sed  sae¬ 
pius  est  astricta.  Faecibus  nunquam  est  color 
naturalis,  et  hunc  tantum  induunt,  prout  hepa¬ 
tis,  ut  decet,  perficiuntur  functiones  ;  quibus 
rite  peractis,  omnia  cito  sanantur  ulcera,  vires 
et  appetitus  restituuntur,  livor  vultus  cedit ; 
et  denique,  actione  sana  hepati  restituta,  quod 
ex  aspectu  dejectionum  apparet,  salus  redit; 
sed  non  nisi  rebus  sic  existentibus,  hoc  evenit; 
quae  res,  idoneam  medendi  rationem,  non  am¬ 
bigue,  indicabit. 

Quod  ad  causas  hujusce  morbi  spectat,  ad¬ 
huc  in  tenebris  versatur ;  ortum  suum  ex  com¬ 
mercio  sexuali  verisimile  est ;  sed  quae  sit  fce- 
minae  conditio  peculiaris,  ex  qua  malum  oritur, 
non  plane  constat. 

In  Lue  Venerea  in  hominibus  diversis  ista 
ulcuscula  quae  Anglice  Chancres  dicuntur, 
quibus  fuerunt  signa  peculiaria  diagnostica,  ad 

eundem  contagii  fontem  referre  penes  me  fuit. 
Haec  tamen  aspectus  induunt  diversos,  pro 
constitutionibus  peculiaribus  illorum  in  quibus 
observantur. 


DIAGNOSIS. 


Ex  historia  morbi  jam  traditi,  diagnosin  ejus 
nonnihil  esse  difficilem,  illis  imprimis,  quibus 
aspectus  peculiares  morbidi,  hic  apparentes, 
incogniti  sunt;  quibusque  haec  signa,  cum  illis 
in  Lue  Venerea  spectatis,  non  sedulo  fuerunt 
comparata,  in  aprico  erit. 

Praeter  res  antea  dictas,  signa  externa  sym¬ 
ptomatum  localium,  plerumque  minus  esse  ma¬ 
nifesta,  tardiusque  progredi,  opus  sit  dicere. 
Sed  quia  haud  facile  est  res  locales  describere, 
cum  signa  non  magis  sunt  diversa,  quam  inter 
morbum  de  quo  agitur,  et  Luem  ;  ut  haec  dis¬ 
crimina  per  figuras  coloratas  exhibeantur,  mag¬ 
nopere  refert.  Hoc  autem  non  nisi  ingente 
sumptu  effici  potest;  atque,  in  dissertatione 

hujusmodi,  non  expectandum,  ideoque  prorsus 
praetereundum  est,  et  medici  solertiae  multum 
nobis  fidendum  est. 

Sed  praeter  differentias  symptomatum  loca¬ 
lium,  conditionem  imprimis  vitiatam  generis 
hepatici,  diagnosin  longe  optimam  inter  mor¬ 
bum  de  quo  agitur,  et  Luem  Veneream,  con¬ 
stituere,  mihi  persuasum  habeo.  De  hac  con¬ 
ditione  vitiata  antea  locutus  sum,  et  igitur  non 
opus  est,  quae  tunc  dicta  repetere.  In  Lue 
Venerea  hanc  conditionem  perraram  esse,  cre¬ 
do.  Vitio  saltem  non  necessario  adest. 

Ulcerationes  factae  post  squamas  in  Lepra 
Graecorum  formatas,  pro  eruptionibus  cuta¬ 
neis,  in  Pseudo  Syphilide  accidentibus,  saepe 
haberi  possunt.  Sed  hoc  ad  unam  rem  perti¬ 
nens  minus  interest ;  quia  remedia  hoc  in  mor¬ 
bo  necessaria,  alteri  pariter  prodesse,  plerum* 
que  reperienda  esse  existimo. 

PROGNOSIS. 


Praesagium  de  eventu  hujusce  morbi  ex  diu¬ 
turnitate  vehementiaque  signorum,  systematis 
aspectu  generali  morbido,  atque  prae  omnibus, 
ex  facilitate,  qua  actio  sana  munerum  hepatis, 
purgantibus  vel  hydrargyri  praeparationibus, 
ad  hoc  consilium  implendum  adhibitis,  resti¬ 
tuitur^  atque  ex  dejectionibus  nempe  quam 
proxime  colore  naturali  apparentibus  praecipue 
deducendum  est. 


RATIO  MEDENDI. 


Nihil  dubii  est  quin  hic  morbus,  ob  aspectus 
quos  induit  diversos,  plurimaque  ejusdem  sym¬ 
ptomata  Syphilidis  similia,  multo  anxietatis  fu¬ 
isset  medico,  et  modum  medendi  valde  ab  nor- 


14  DISSERTATIO  MEDICA 

’  mem  reddidisset ;  quatenus,  dum  existimabat 
se  exhibere  remedium  morbo  quem  vellet  sa¬ 
nare,  eundem  potius  plerumque  augeret,  et  va¬ 
letudinem  aegri  corrumperet» 

Quia  signa  generis  hepatici  vitiati  hunc  mor¬ 
bum  manifeste  comitantur,  ad  hoc  vitium  tol¬ 
lendum  imprimis,  nostrum  esse  attentionem 
adhibere  patet ;  dum  symptomata  localia  simul, 
pro  rebus  existentibus,  curanda  sunt. 

Praeter  vitium  organorum  bilem  secernen¬ 
tium,  generalis  debilitas  huic  morbo  semper 
adest;  et  procul  dubio,  omnia  viscera  chylo- 
poetica,  debilitate  quoque  laborant;  et  hinc 
tonica,  et  lenia  stimulantia,  necessaria  sunt. 

Decoctiones  sarsaparillae  conjunctae  cum 
sassafras  et  guaiaco  in  hoc  vitio,  et  summo  cum 
commodo  usurpatae  fuerunt.  Huic  commis¬ 
turae  dotes  supra  dictas,  inesse,  censeo.  Effec¬ 
tus  diureticos  quoque,  verisimile,  ostendunt. 

Chirurgus  praeclarus  in  nosocomio  ampliore 

% 

navali  hujusce  regionis,  cui  certe  in  talibus 
morbis  tractandis,  ob  aegros  fere  innumeros  ei 
commissos  est  summa  experientia,  et  cui  scien¬ 
tiam  acquirendi  sunt  facultas  solertiaque,  haud 
forsan,  ab  aliis  chirurgis,  hisce  in  insulis,  ae- 

quanda,  haec  medicamenta,  in  rationibus  fere 
sequentibus,  et  optimis  cum  effectibus,  suis  ae¬ 
gris  exhibere  solebat. 

Radicis  Sarsaparillae,  lb  i. 

Ligni  Lauri  Sassaf.  J  iv. 

Ligni  Guaiaci,  5  iv. 

Radicis  Glycyrrhizae  glabrae,  |  iv.  M. 

Coquenda  haec  sunt  in  quinque  vel  sex  con¬ 
giis  aquae,  donec  ad  tres  congios  redacta  fue¬ 
rint.  Colenda  est  decoctio,  et  reponenda  ad 
usum.  Quam  formulam,  ab  experientia  mea, 
et  idoneam  et  efficacem  existimo.  Octarius 
decoctionis  quotidie  est  sumendus. 

Praeter  hoc  medicamentum,  ad  alvum  at¬ 
tentionem  adhibere  prorsus  opus  est ;  eamque 
laxam  catharticis  saepe  repetitis  servare  opor¬ 
tet.  Et  quia  haec  medicamenta,  longo  usu, 
inertia,  vel  saltem  minus  valida  fiunt,  eadem 
subinde  mutare,  et  quoque  prorsus  intermittere 
pro  aliis,  necesse  erit. 

Formula  quae  sequitur,  ad  alvum  ciendam, 
aeque  ac  statum  generis  biliosi  mutandum  uti¬ 
lis  haberi  potest. 

T}c.  Pulpae  Tamarindarum,  3  x. 

Scammonise  Pulveris,  B  ii.  fs. 

Submuriatis  ITydrargyri,  B  i.  M. 

Fiat  electuarium  cochleare  minimum  capia¬ 
tur  tertia  vel  quarta  quaque  nocte. 

Sed  hoc  catharticum,  non  secus  ac  omnia 
alia,  cum  effectus  ejus  minui  incipiant  pro  al¬ 
tero  mutandum  est.  Hoc  omisso,  pilula  coe¬ 
rulea  pro  alterativo,  multo  cum  commodo, 
usurpari  potest.  Cavere  autem  oportet  ne  haec 
ptyalismum,  diarrhoeam,  vel  auctam  perspira- 
tionem,  inducat. 

Quaedam  medicamenta  lenia  mercurialia, 
morbo  immutabili  perstante,  simul  cum  elec- 
tuario  scammonii,  exhibere  opus  erit.  Prae¬ 
parationes  hydrargyri  ut  stimulum  generalem, 
imprimis  generi  hepatico  praebeant,  in  quod 
rite  applicatae,  effectus  suos  bene  cognitos 
edunt ;  igitur  ad  hunc  morbum  sanandum  mag¬ 
nopere  auxiliantur. 

Praeter  haec  medicamenta,  attentio  ad  diae¬ 
tam  multum  refert,  quae  debet  esse  nutriens, 
et  facilis  concoctu,  et  potius  parce  exhibenda. 
A  vino  vel  liquoribus  spirituosis,  sedulo  opor- 

te t  cavere ;  nisi  debilitate  summa  existente, 
cum  illud  parce,  et  pro  rebus  existentibus, 
concedi  potest.  Debilitate  sublata,  vinum 
omittendum  est. 


TRACTATIO  LOCALIS» 


Progressum  symptomatum  localium,  sanitate 
redeunte,  ex  facilitate  quicum  signa  generalia 
debellantur,  magna  ex  parte  pendere  patet; 
sed  applicationes  locales  quoque  ad  sanationem 
promovendam  necessariae  fiunt. 

Ulcuscula  quibus  Chancres  imponitur  nomen, 
in  affectibus  hujusmodi  valde  sunt  irritabilia, 
iisque  multo  minus  indolis  venereae  quam  ullis 
aliis  symptomatum  inest.  Difficiles  sunt  sana¬ 
tu,  et  aspectum  lividum  saepe  induunt.  Operi¬ 
menta  simplicia  optime  convenire  apparent. 
Aquosae  opii  solutiones,  ad  mitigandos  dolores 
et  irritationem,  quae  saepius  sunt  molestissima, 
aegrotantibus  multum  afferunt  auxilii. 

Bubones  in  hoc  morbo  plerumque"  sunt  in¬ 
ertes.  Resolutio  per  modos  solitos  promovenda 
est.  Quies  stricte  est  praecipienda,  et  lotiones 
saturninae  ad  partem  affectam  admovendae. 
Applicationes  mercuriales  externas,  consilio  is¬ 
tos  bubones  resolvendi  nunquam  admovi,  sed 
easdem  sedulo  esse  evitandas,  vellem  credere. 
In  exemplis  valde  inertibus,  praebendo  stimu¬ 
lum  absorbentibus,  fortasse  sint  utiles ;  sed  alia 
ad  hoc  consilium  implendum,  reperiantur.  Si, 
Mc  ratione  medendi  exercita,  suppuratio  acce¬ 
deret,  tunc  ad  fomenta  calida,  et  cataplasmata 
confugere  oportet.  Pure  plene  formato,  hoc 
emittere  opus  est;  quod  ope  caustici  fortasse 
optime  potest  effici. 

Causas  quibus  caustica  hic  scalpello  antepo¬ 
nenda  sunt,  ac  in  aliis  bubonibus  aperiendis, 
eaedem  sunt.  Verisimile  diminutio  molis  tu¬ 
moris  ab  caustico  inducta,  est  inter  causas 
praecipuas  cur  hoc  anteponendum  est.  Sed 
utentibus  caustico  vel  scalpello,  ad  aspectus 
bubonis,  et  aegros  ipsos,  aliis  scalpellum,  aliis 
causticum  timentibus,  attentio  a  nobis  adhi¬ 
benda  est. 

Quod  ad  bubonem  ipsum  pertinet;  si  hic 

A 

amplus  et  flaccidus  est,  causticum  commodis¬ 
sime  applicatur,  et  quaedam  ex  integumentis 
superfluis  amovebit ;  si  contra,  parvus  est, 
scalpello  fortasse  uti  praestabit.  Post  pus  ef¬ 
fusum,  cataplasmata  pro  tempore  continuari 
oportet ;  his  omissis,  operimenta  simplicia,  ap¬ 
plicationes  lenes  et  stimulantes,  et  solutiones 
aquosae  opii,  proderunt.  Hae  aliaeque  applica¬ 
tiones,  pro  re  nata,  admovendae  sunt.  Et  hic 
observare  liceat,  ac  in  aliis,  sic  in  hoc  ulcere, 
quod  applicationi  cuilibet  diuturnae  effectus 
gradatim  pereunt,  et  hinc  mutatione  opus 
est. 

Ulcera  tonsillas  et  velum  pendulum  palati 
adorientia,  neque  sunt  adeo  profunda,  nec 
adeo  insignia,  ac  in  Lue  observantur ;  plerum¬ 
que  tamen  plus  doloris  efficiunt.  Gargariz- 
mata  sunt  utenda ;  solutio  tenuissima  sulphatis 
cupri  huic  consilio,  optime  respondet.  Super¬ 
ficiei  istorum  ulcerum  argentum  nitratum  ad« 
movere  saepe  necesse  fit ;  et  hoc,  pauxillo  curae 
adhibito,  sine  ore  vel  faucibus  affectis,  fieri 
potest. 

Maculae  in  cute,  ulceratione  correptae,  ali¬ 
quas  applicationes  postulant  locales,  quas  inter 
optimas  fortasse  est  unguentum  citrinum  cum 
axungiae  copia  mistum,  quod  semel,  saepiusve, 
pro  re  nata,  in  dies  sit  applicandum.  Ante 
crustas  ex  maculis  sublatas,  simplex  cum  aqua 
tepida  utilis  erit  ablutio ;  ac  si  maculae  passim 
per  corpus  observantur,  balneum  calidum,  sum¬ 
mo  cum  fructu,  adhibeatur. 

Dolores  nocturni,  nodi,  aliaque  mala  Syphi¬ 
lidis  similia  non  secus  ac  in  altero  morbo  oc¬ 
currunt,  quae  sanari  non  possunt,  donec  virus 
huic  morbo  proprium  e  systemate  ex  toto  fu¬ 
erit  sublatum;  symptomata  autem  molestiora 
pro  re  nata  modis  diversis  levare  haud  difficile 
reperietur. 

Descriptionem  curationemque  morborum  sy¬ 
philiticorum,  quantum  penes  nos  erat,  jam  tra¬ 
didimus  ;  multa  tamen  de  his  adhuc  latent, 
quia  haec  medicina?  pars  in  cunabulis  adhuc 
esse  apparet. 

Facies  diversae  quas  induunt  haec  vitia,  et 
similitudo  insignis  quae  haec  inter  aliaque  signa 
observatur,  eadem  summi  esse  momenti  me- 

dico  ostendunt,  simulque  ei  scrupulum  injici¬ 
unt,  ad  quas  difficultates  tollendas,  plurimum 
experientiae  investigationisque  accuratae  tantum 
vi  pollet. 

Vitio  tamen  sanato,  ad  morbum  existit  pro¬ 
clivitas,  quo  redeunte,  eadem  medendi  ratio 
iterum  instituenda  est.  Secundam  morbi  ac- 
cessiojiem,  quam  primam  sublatu  esse  facili¬ 
orem,  plerumque  reperietur. 

